**Mesto Prievidza**

**Námestie slobody č. 14, 971 01 Prievidza**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Značka: 2.4.2-705-2022/76279-06 Prievidza 26.07.2022

Vybavuje: Ing. Šandríková

Verejná vyhláška

Vyvesené dňa:

Zvesené dňa:

Odtlačok pečiatky a podpis oprávnenej osoby:

**Rozhodnutie**

**Navrhovateľ: Stredoslovenská distribučná a.s., Pri Rajčianke 2927/8, 010 47 Žilina**

v zastúpení: EUB, s.r.o., Priehradná 1690/30, 031 01 Liptovský Mikuláš

podal dňa 11.10.2021 (doplnené 10.03.2022, 16.03.2022 a 15.06.2022) návrh na vydanie územného rozhodnutia o umiestnení líniovej stavby: **„**8945-Prievidza-Necpalská- zah.TS- VŠZP**“,** na pozemkoch C KN parc.č. 5289/1, 5451/17, 5451/11, 5474/1 v katastrálnom území Prievidza.

**Ostatní účastníci konania:**

1.HERMÉS IP s.r.o., Tallerova 4, 811 01 Bratislava

2.VšZP, a.s., Panónska cesta 2, 851 04 Bratislava

3.Mesto Prievidza, zastúpené primátorkou

4.právnické a fyzické osoby, ktorých vlastnícke alebo iné práva k pozemkom alebo stavbám, ako aj k susedným pozemkom a stavbám vrátane bytov môžu byť rozhodnutím priamo dotknuté

Mesto Prievidza, ako príslušný správny orgán podľa § 13 ods. 5 a § 27 ods. 1 zákona SNR č. 369/1990 Zb. o obecnom zriadení, v znení zmien a doplnení, (ďalej iba „stavebný úrad“), príslušný podľa § 117, ods. 1 zákona č. 50/1976 Zb. o územnom plánovaní a stavebnom poriadku v znení neskorších predpisov (ďalej len stavebný zákon) posúdil predložený návrh podľa § 35 a ďalších stavebného zákona, § 4 vyhl. č. 453/2000 Z.z., ktorou sa vykonávajú niektoré ustanovenia stavebného zákona, a podľa § 46 a nasl. zákona č.71/1967 Zb. o správnom konaní (správny zákon), na základe tohto posúdenia podľa § 39a stavebného zákona vydáva

**územné** **rozhodnutie** **o** **umiestnení** **líniovej stavby: „8945-Prievidza-Necpalská- zah.TS- VŠZP“,** na pozemkoch parcelné číslo líniová stavba, k.ú. Prievidza.

Navrhovaná stavba pozostáva z nasledujúcich stavebných objektov :

SO 01- VN zemného vedenia

SO 02- NN podzemné vedenia

PS 01- Trafostanice murované

Pozemok C KN parc.č. 5289/1, v k.ú. Prievidza je zapísaný na LV č. 1, vlastník, Mesto Prievidza, ku ktorému navrhovateľ doložil Zmluvu o budúcej zmluve o zriadení vecného bremena č. 648/2020/1.2, zo dňa 21.08.2020.

Pozemok C KN parc.č. 5474/1 a 5451/11, v k.ú. Prievidza je zapísaný na LV č. 7969, vlastník, HERMES IP, s.r.o., Tallerova 4, 811 02 Bratislava, ku ktorému navrhovateľ predložil Zmluvu o budúcej zmluve o zriadení vecného bremena č. Z-D-2022-000398-00, zo dňa 30.03.2022.

Pozemok C KN parc.č. 5451/17, v k.ú. Prievidza je zapísaný na LV č. 6360, vlastník VšZP, a.s., Panónska cesta 2, 851 04 Bratislava, ku ktorému navrhovateľ predložil Zmluvu o budúcej zmluve č. Z-D-2020-000374-00, zo dňa 03.07.2020.

Umiestnenie  stavby je vyznačené v grafickej prílohe územného rozhodnutia- výkres č. 2.1 s názvom: Situácia- celková, vyhotovenom na základe katastrálnej mapy, ktorá je prílohou tohto rozhodnutia pre stavebníka a stavebný úrad.

Dokumentáciu, podľa ktorej sa stavba umiestňuje, bola spracovaná: EUB, s.r.o., Priehradná 1690/30, 031 01 Liptovský Mikuláš**,**  oprávnená osoba: Ing. Tomáš Slotka**,** aut. stav. inžinier, reg.č. : 6444\*A2 , 11/2019.

**Pre umiestnenie a projektovú prípravu stavby sa určujú tieto podmienky:**

1) Ochrana prírody a krajiny, zabezpečenie starostlivosti o životné prostredie:

Pozemky sa nachádzajú v zastavanom území mesta Prievidza, nie sú súčasťou poľnohospodárskeho pôdneho fondu. Stavba je umiestnená mimo európskej sústavy chránených území Natura 2000, mimo národnej siete chránených území, mimo území medzinárodného významu.

2)Súlad urbanistického a architektonického riešenia stavby s okolitým životným prostredím:

Pre predmetné územie je platný Územný plán mesta Prievidza- v urbanistickom obvode UO 5 Necpaly nad Nitrou (ÚPC 5-2) s funkčným využitím pre priemyselnú výrobu areálového využitia charakteru prevádzkových budov a zariadení a zariadení pre verejné technické vybavenie mesta.

3)Stavebno- technické riešenie stavby:

Stavba SO 01- montáž nového VN zemného vedenia, dl.- 15m, stavba SO 02- montáž nového NN podzemného vedenia, dl. 108 m, stavba PS 01-osadenie novej koncovej kioskovej trafostanice typu MKP-800 s transformátorom 400 kVA a montáž novej PRIS 5- SILO a PRIS 7- ul. Včelárov 6.

4)Polohové a výškové umiestnenie stavby:

Stavba bude umiestnená podľa situácie overenej v tomto konaní.

**Požiadavky vyplývajúce zo stanovísk dotknutých orgánov štátnej správy, správcov inžinierskych sietí a účastníkov konania:**

**a)Mesto Prievidza, útvar architekta zn. 1.3-7417-2022/4720, zo dňa 21.02.2022:**

**-**v predmetnom území je potrebné rešpektovať všetky obmedzenia vyplývajúce z existujúcich ochranných pásiem,

**-**pred realizáciou je nutné doriešiť právny vzťah k pozemkom, na ktorých je líniová stavba umiestnená,

-navrhovateľ je povinný podľa VZN č. 30/95 po kolaudácií stavby odovzdať zameranie realizovanej stavby na Technické služby mesta Prievidza v dig. tvare vo formáte dgn.

**b)Mesto Prievidza- cestný správny orgán, 2.4.3-7271-2022/2719 zo dňa 27.01.2022**

-pred realizáciou stavby požadujeme včas predložiť žiadosť o určenie dočasného dopravného značenia a žiadosť o povolenie na zvláštne užívanie a uzávierku miestnych komunikácií spolu s projektovou dokumentáciou prenosného dopravného značenia odsúhlasenú Okresným dopravným inšpektorátom v Prievidzi, ktorá bude navrhnutá v zmysle Zákona č. 8/2009 Z.z. o cestnej premávke a o zmene a doplnení niektorých zákonov a v zmysle Vyhlášky č. 30 Z.z. o dopravnom značení,

-súčasťou uvedených žiadostí bude aj odsúhlasený termín zvláštneho užívania Okresným dopravným inšpektorátom v Prievidzi,

-k žiadosti o zvláštne užívanie požadujeme predložiť aj zmluvu o budúcej zmluve o zriadení vecného bremena uzatvorenej s mestom Prievidza,

-stavbu požadujeme vykonať v súlade s platnými predpismi a technickými normami.

Stavebník bol vopred upozornený a oboznámený o investičnom zámere mesta Prievidza, že v riešenej lokalite na Včelárskej ulici pri vjazde na Necpalskú cestu bude realizovaná rekonštrukcia chodníka a priechodu pre chodcov spolu s realizáciou osvetlenia a výstavba stredového ostrovčeka. S investičným zámerom súhlasí a prehlasuje, že stavbou nevznikne pre mesto Prievidza nové vecné bremeno ani rozšírenie existujúceho vecného bremena.

**c) Stredoslovenská distribučná, a.s., Žilina, zn. Sw 8945, zo dňa 08.03.2022:**

-s technickým riešením podľa predloženej projektovej dokumentácie súhlasíme,

-v celkovej situácií stavby žiadame vyznačiť ochranné pásma navrhovaných elektroenergetických zariadení,

-žiadame, aby v návrhu na vydanie územného rozhodnutia a v samotnom právoplatnom územnom rozhodnutí bol uvedený opis prebiehajúcich hraníc územia vrátane nových ochranných pásiem stavby,

-stavbu požadujeme navrhnúť v zmysle platnej legislatívy a v súlade s Katalógom prvkov a funkčných celkov SSE-D, ktorý je prístupný na stránkach www.ssd.sk,

-ďalší stupeň projektovej dokumentácie žiadame predložiť na posúdenie.

**d) Okresný úrad Prievidza, odbor starostlivosti o ŽP, odpadové hospodárstvo OU-PD-OSZP-2022/012723-002, zo dňa 28.01.2022**

**-**zabezpečiť zhodnotenie resp. zneškodnenie odpadu, ktorý vznikne počas realizácie stavby, v súlade s § 14 ods. 1 písm. d) zákona o odpadoch, prostredníctvom osôb oprávnených nakladať s odpadmi podľa zákona o odpadoch. Doklad o zhodnotení resp. zneškodnení odpadu predložiť k žiadosti o vyjadrenie ku kolaudácií,

**-** ku kolaudácií predložiť vyjadrenie tunajšieho úradu podľa § 99 ods. 1 písm. b) bod 5 zákona o odpadoch.

**e) Okresný úrad Prievidza, odbor starostlivosti o ŽP, štátna vodná správa OU-PD-OSZP-2022/012647-002, zo dňa 08.02.2022**

-pri umiestnení stavby rešpektovať rozvody verejného vodovodu a verejnej kanalizácie v súlade s ustanoveniami zákona č. 442/2002 Z.z. o verejných vodovodoch a verejných kanalizáciách a o zmene a doplnení zákona č. 276/2001 Z.z. o regulácií v sieťových odvetviach v znení neskorších predpisov a v súlade požiadavkami prevádzkovateľa verejného vodovodu a kanalizácie,

-základnú časť transformačnej stanice tvorí betónová vaňa, nepriepustná, na plný objem oleja 250 kVA transformátora, ktorá bude slúžiť ako záchytná olejová vaňa. Vnútorné a vonkajšie steny základovej vene budú opatrené ochranným náterom.

**f) Okresný úrad Prievidza, odbor starostlivosti o ŽP, OPaK, OU-PD-OSZP-2022/015846-002, zo dňa 28.02.2022**

-stavebné práce v blízkosti drevín vykonať tak, aby nedošlo k poškodzovaniu a ničeniu ich koreňových systémov a nadzemných častí drevín,

-pri nevyhnutnom výrube drevín je nutné postupovať podľa ustanovení § 47 zákona a požiadať o súhlas na výrub mesto Prievidza.

**g) Ministerstvo obrany SR, Sekcia majetku a infraštruktúry, č. SEMal-EL13/2-3-122/2022, zo dňa 24.01.2022**

-súhlasíme s umiestnením a realizáciou stavby , každú zmenu stavby žiadame zaslať na posúdenie.

**h) Slovenská správa ciest, zn. SSC/9535/2022/6470/5691, zo dňa 01.03.2022**

Súhlasíme za týchto podmienok, ktoré žiadame uviesť do príslušných rozhodnutí:

-upozorňujeme na pripravovanú stavbu mesta Prievidza: „Vybudovanie ostrovčeka na priechode pre chodcov- Včelárska ulica, Prievidza, k.ú. Prievidza, okres Prievidza, Trenčiansky kraj!, ku ktorej sme sa vyjadrovali stanoviskom pod č. SSC/9530/2022/6470/2143 zo dňa 31.1.2022. Nakoľko táto a predmetná stavba sú v kolízií, treba odkonzultovať a zosúladiť trasu vedenia a umiestnenie novej PRIS 5 SILO skrine s mestom Prievidza a zároveň treba dodržať rozhľadové pomery a jestv. šírkové a výškové parametre cesty I/64 v zmysle príslušných STN a TP,

-upozorňujeme, že vykopaná zeminy ani iný stavebný materiál nesmie byť skladovaný na vozovke cesty I/64 a prípadné znečistenie vozovky musí byť okamžite odstránené,

-práce realizovať výhradne z voľného terénu, pričom realizáciou nesmie dôjsť k obmedzeniu cestnej premávky na štátnej ceste I/64. Zhotoviteľ zodpovedá za bezpečnosť cestnej premávky v úseku stavby,

-investor stavby je zodpovedný za škody spôsobené na cestnom telese I/64, resp. za škody vzniknuté tretím osobám realizáciou stavby. V prípade poškodenia cestného telesa alebo jeho príslušenstva (napr. priepustu) stavebník bezodkladne zabezpečí opravu tohto miesta do pôvodného stavu na vlastné náklady,

-o vyjadrenie k napojeniu na inžinierske siete treba požiadať príslušných správcov IS,

-konkrétne podmienky dotyku predmetnej stavby s miestnymi a účelovými cestami je potrebné odsúhlasiť s ich vlastníkmi a správcami uvedenej infraštruktúry,

-projektovú dokumentáciu dočasného dopravného značenia je potrebné odsúhlasiť príslušným dopravným inšpektorátom,

-o príslušné povolenia a vyjadrenia k predmetným stavbám je potrebné požiadať príslušný cestný správny orgán, odbor pre cestnú dopravu a pozemné komunikácie a príslušný odbor dopravnej polície,

-v prípade zmien v PD, ktoré by mali nastať v dotyku s cestou I/64 a našimi pozemkami, žiadame predložiť našej organizácií PD na opätovné posúdenie,

**i) SPP- Distribúcia a.s., zn. TD/NS/0087/2022/Kr, dňa 28.01.2022**

-v záujmovom území sa nachádzajú plynárenské zariadenia: STL plynovod a STL pripojovací plynovod, ako aj ochranné a bezpečnostné pásmo plynárenského zariadenia. VŠEOBECNÉ PODMIENKY:

-pred realizáciou zemných prác a/alebo pred začatím vykonávania iných činností, je stavebník povinný požiadať SPP-D o presné vytýčenie existujúcich plynárenských zariadení prostredníctvom online formuláru zverejneného na webovom sídle SPP-D (www.spp-distribucia.sk),

-v záujme predchádzaniu poškodenia plynárenského zariadenia, ohrozenia jeho prevádzky a/alebo prevádzky distribučnej siete, SPP-D vykonáva bezplatne vytyčovanie plynárenských zariadení do vzdialenosti 100m bezplatne,

-stavebník zabezpečí vypracovanie projektovej dokumentácie pre účely stavebného konania, alebo pre konanie podľa iných právnych predpisov, podľa podmienok uvedených v tomto vyjadrení,

-stavebník je povinný pred začatím stavebného konania predložiť projektovú dokumentáciu pre účely stavebného konania, alebo pre konanie podľa iných právnych predpisov, na posúdenie SPP-D,

-v projektovej dokumentácií pre účely stavebného konania, alebo pre konanie podľa iných predpisov, požadujeme, aby stavebník:

- rešpektoval a zohľadnil existenciu plynárenských zariadení a/alebo ich ochranných a/alebo bezpečnostných pásiem,

- pri súbehu a križovaní navrhovaných vedení s existujúcimi plynárenskými zariadeniami dodržať minimálne odstupové vzdialenosti v zmysle STN 736005 a TPP 906 01,

-zabezpečil vypracovanie výkresu podrobného osadenia navrhovanej stavby vo vzťahu k existujúcim plynárenským zariadeniam,

-zabezpečil vypracovanie situačného výkresu so zakreslením všetkých súbehov a križovaní navrhovaných vedení s existujúcimi plynárenskými zariadeniami,

-zabezpečil vypracovanie detailných výkresov všetkých súbehov a križovaní existujúcich plynárenských zariadení a navrhovanou stavbou.

**j) StVPS, a.s., Banská Bystrica, zn. 3/2022/448, zo dňa 15.06.2022**

Trasy navrhovaného VN zemného vedenia a NN zemného vedenia križujú trasu existujúceho potrubia verejnej kanalizácie v prevádzkovaní StVPS a.s.

Podmienky k realiácií križovania VM a NN podzemného vedenia verejnou kanalizáciou:

-pri križovaní existujúceho kanalizačného potrubia s navrhovaným VN a NN podzemným vedením rešpektovať vzdialenosti všetkých navrhovaných podzemných vedení v súlade s STN 73 6005 „Priestorová úprava vedení technického vybavenia“.

-požadujeme prizvať zástupcu StVPS, a.s. na kontrolu prác v ochrannom pásme verejnej kanalizácie, ktoré budú výstavbou zakryté (križovanie, súbeh) a závery z kontroly zaznamenať do stavebného denníka. Kontakt na pracovníka prevádzky kanalizácií- p. Gabala, tel.č. 048/4327537, +421 905 365 166,

-v prípade zakrytia našich zariadení pred vykonaním kontroly, je stavebník povinný na požiadanie zástupcu StVPS, a.s. na vlastné náklady opätovne odkryť predmetné časti verejného vodovodu alebo verejnej kanalizácie,

-v prípade poškodenia zariadení a sietí v prevádzke StVPS, a.s. počas realizácie stavby zabezpečí stavebník na svoje náklady ich opravu výhradne u StVPS, a.s.,

-v prípade nedodržania podmienok uvedených v tomto vyjadrení, nebude stavebníkovi poskytnuté súhlasné porealizačné vyjadrenie našej spoločnosti, ktoré požadujeme predložiť príslušnému stavebnému úradu ku kolaudácií stavby

**k) Regionálny úrad verejného zdravotníctva Prievidza, Nemocničná 8, 972 01 Bojnice, č. B/2022/00052-HŽP/426, zo dňa 20.01.2022**

-všetky práce budú vykonané podľa platných predpisov a STN. Predložený návrh nevykazuje hygienické nedostatky, a preto bolo k nemu zaujaté kladné stanovisko.

**l) Slovak Telekom, a.s., č. 6612130332, zo dňa 08.10.2021**

-Existujúce zariadenia sú chránené ochranným pásmom (§68 zákona č.351/2011 Z. z.) a zároveň je potrebné dodržať ust. §65 zákona č. 351/2011 Z. z. o ochrane proti rušeniu.

-Vyjadrenie stráca platnosť uplynutím doby platnosti uvedenej vyššie vo vyjadrení, v prípade zmeny vyznačeného polygónu, dôvodu žiadosti, účelu žiadosti, v prípade ak uvedené parcelné číslo v žiadosti nezodpovedá vyznačenému polygónu alebo ak si stavebník nesplní povinnosť podľa bodu 3.

-Stavebník alebo ním poverená osoba je povinná v prípade ak zistil, že jeho zámer, pre ktorý podal uvedenú žiadosť je v kolízii so SEK Slovak Telekom,a.s. a/alebo DIGI SLOVAKIA, s.r.o. alebo zasahuje do ochranného pásma týchto sieti (najneskôr pred spracovaním projektovej dokumentácie stavby), vyzvať spoločnosť Slovak Telekom, a.s. na stanovenie konkrétnych podmienok ochrany alebo preloženia SEK prostredníctvom zamestnanca spoločnosti povereného správou sieti: [peter.blaho@telekom.sk](mailto:peter.blaho@telekom.sk), 046 5432144.

-V prípade ak na Vami definovanom území v žiadosti o vyjadrenie sa nachádza nadzemná telekomunikačná sieť, ktorá je vo vlastníctve Slovak Telekom, a.s. a/alebo DIGI SLOVAKIA, s.r.o., je potrebné zo strany žiadateľa zabezpečiť nadzemnú sieť proti poškodeniu alebo narušeniu ochranného pásma.

-Nedodržanie vyššie uvedených podmienok ochrany zariadení je porušením povinnosti podľa §68 zákona č. 351/2011Z.z. o elektronických komunikáciách v platnom znení.

**-**Žiadateľ môže vyjadrenie použiť iba pre účel, pre ktorý mu bolo vystavené. Okrem použitia pre účel konaní podľa stavebného zákona a následnej realizácie výstavby, žiadateľ nie je oprávnený poskytnuté informácie a dáta ďalej rozširovať, prenajímať alebo využívať bez súhlasu spoločnosti Slovak Telekom, a.s.

**m) Ostatné podmienky**:

-upozorňujeme na § 4 zák. č. 543/2002 Z. z. o ochrane prírody a krajiny, ktorý ukladá, že pri vykonávaní činnosti, ktorou sa môžu ohroziť, poškodiť alebo zničiť rastliny alebo živočíchy, alebo ich biotopy, je povinnosť postupovať tak, aby nedochádzalo k ich zbytočnému úhynu, poškodzovaniu a ničeniu, ako aj § 3 zákona č. 543/2002 Z. z. o opatrení na zmiernenie narušenia ŽP,

-pred začatím stavebných prác požiadať správcov všetkých inžinierskych a technických sietí o presné vytýčenie ich zariadení a tieto rešpektovať v zmysle uplatnených požiadaviek a platných predpisov a noriem,

-v prípade záberu verejného priestranstva požiadať mesto Prievidza o súhlas na jeho záber, pred začatím rozkopávkových prác požiadať mesto Prievidza o rozkopávkové povolenie,

-stavebník je povinný konať tak, aby nespôsobil ujmu na právach a právom chránených záujmoch vlastníkov dotknutých nehnuteľností, ak sa jej nedá vyhnúť, obmedziť ujmu na najmenšiu možnú mieru,

**Rozhodnutie** o námietkach účastníkov konania: neboli uplatnené.

Toto rozhodnutie platí v zmysle § 40 odst. 1 stavebného zákona 3 roky odo dňa, kedy nadobudlo právoplatnosť. Čas platnosti územného rozhodnutia môže stavebný úrad podľa § 40 ods. 3 stavebného zákona predĺžiť na žiadosť navrhovateľa, ak ju podal pred uplynutím lehoty.

Územné rozhodnutie je záväzné aj pre právnych nástupcov jeho navrhovateľa a ostatných účastníkov územného konania.

**Odôvodnenie:**

Navrhovateľ Stredoslovenská distribučná a.s., Pri Rajčianke 2927/8, 010 47 Žilina, v zastúpení: EUB, s.r.o., Priehradná 1690/30, 031 01 Liptovský Mikuláš podal dňa 11.10.2021 (doplnené 10.03.2022, 16.03.2022 a 15.06.2022) návrh na vydanie územného rozhodnutia o umiestnení líniovej stavby: „845-Prievidza-Necpalská- zah.TS- VŠZP“, na pozemkoch C KN parc.č. 5289/1, 5451/17, 5451/11, 5474/1 v katastrálnom území Prievidza.

Dňom podania bolo začaté územné konanie.

Nakoľko pri podaní návrhu o vydanie územného rozhodnutia nebol uhradený správny poplatok, podľa zákona NR SR č. 145/1995 Z.z. o správnych poplatkoch v znení neskorších predpisov, stavebný úrad výzvou zo dňa 14.10.2021 vyzval navrhovateľa stavby o uhradenie správneho poplatku. Správny poplatok vo výške 100,- eur bol uhradený tunajšiemu stavebnému úradu bankovým prevodom dňa 25.11.2021 na účet mesta Prievidza.

Vzhľadom k tomu, že predložené podklady a stanoviská predložené pri podaní návrhu na vydanie územného rozhodnutia nepostačovali na riadne posúdenie návrhu z hľadiska záujmov sledovaných v územnom konaní, stavebný úrad výzvou zo dňa 03.12.2021 vyzval navrhovateľa o vydanie územného rozhodnutia o doplnenie podania v rozsahu bodov uvedených vo výzve a zároveň samostatným rozhodnutím pod č. 2.4.2-06-11343-2021/II. začaté územné konanie prerušil, v termíne 90 dní odo dňa doručenia výzvy. Navrhovateľ v dňoch 10.03.2021 a 16.03.2021 doplnil potrebné doklady.

Mesto Prievidza, ako príslušný stavebný úrad podľa § 117 zákona č. 50/1976 Zb. o územnom plánovaní a stavebnom poriadku v znení neskorších predpisov (ďalej iba stavebný zákon), v súlade s ust. § 36 stavebného zákona oznámilo dňa 18.03.2022 začatie územného konania dotknutým orgánom a známym účastníkom konania a súčasne nariadilo k prerokovaniu návrhu ústne pojednávanie spojené s miestnym zisťovaním na 26.04.2022. Do podkladov rozhodnutia bolo možné nahliadnuť pred pojednávaním na tunajšom stavebnom úrade v Prievidzi, Námestie slobody 12, I. poschodie, č. d. B120 (budova SLSP) a pri ústnom pojednávaní. Účastníci konania mohli svoje námietky k návrhu uplatniť najneskôr na ústnom pojednávaní, v opačnom prípade nebudú vzaté do úvahy. Stavebný úrad súčasne upozornil, že podľa ust. §37 ods. 3 stavebného zákona sa neprihliadne ani na námietky a pripomienky, ktoré sú v rozpore so schválenou územnoplánovacou dokumentáciou a podľa ust. §42 ods. 5 stavebného zákona sa v odvolacom konaní neprihliadne na námietky a pripomienky, ktoré neboli uplatnené v prvostupňovom konaní v určenej lehote, hoci uplatnené mohli byť. V rovnakej lehote mohli oznámiť svoje záväzné stanoviská dotknuté orgány. Ak niektorý z dotknutých orgánov potreboval na riadne posúdenie dlhší čas, musel požiadať stavebný úrad o predĺženie lehoty pre vyjadrenie pred jej uplynutím. Podľa ustanovenia § 36 ods. 3 stavebného zákona, ak dotknutý orgán v určenej lehote alebo predĺženej lehote neoznámi svoje záväzné stanovisko k umiestneniu stavby, má sa za to, že so stavbou z hľadiska ním sledovaných záujmov súhlasí. Na ústnom pojednávaní bolo zistené, že vyjadrenie spol. StVPS nie je postačujúce. Po doplnení návrhu dňa 15.06.2022 stavebný úrad oznámil začatie doplňujúceho územného konania a zároveň v zmysle § 36 ods. 2 stavebného zákona upustil od ústneho pojednávania. Do pokladom rozhodnutia bolo možné nahliadnuť pred pojednávaní na tunajšom stavebnom úrade v Prievidzi. Účastníci konania mohli svoje námietky k návrhu uplatniť najneskôr do 7 pracovných dní odo dňa doručenia oznámenia, v opačnom príde nebudú vzaté do úvahy. V rovnakej lehote mohli oznámiť svoje záväzné stanoviská dotknuté orgány. Ak dotknutý orgán v určenej lehote alebo predĺženej lehote neoznámi svoje záväzné stanovisko k umiestneniu stavby, predpokladá sa, že so stavbou z hľadiska ním sledovaných záujmov súhlasí.

Stanoviská dotknutých orgánov a správcov jestvujúcich sietí technického vybavenia územia k návrhu na umiestnenie stavby nie sú záporné ani protichodné, súlad s platnou ÚPN mesta Prievidza bol doložený v stanovisku mesta Prievidza. Na podklade vyššie uvedených skutočností stavebný úrad dospel k záveru, že nebolo preukázané, že by došlo nad mieru primeranú pomerom k obmedzeniu alebo ohrozeniu práv a oprávnených záujmov účastníkov konania. Svoje stanoviská k návrhu na umiestnenie stavby oznámili tieto dotknuté orgány, správcovia inžinierskych sietí a účastníci konania: Mesto Prievidza- cestný správny orgán, útvar architekta, OÚ Prievidza- odbor starostlivosti o ŽP- OPaK, ŠVS, odpadové hosp., odbor cestnej dopravy a pozemných komunikácií, SSE-D, a.s. Žilina, OÚ Trenčín- odbor cestnej dopravy a pozemných komunikácií, OR HaZZ v Prievidzi, SSC Žilina, SPP- Distribúcia a.s., Bratislava, StVPS, a.s.Banská Bystrica, Slovak Telecom, Michlovský, spol.s.r.o., PTH, a.s., Prievidza, Ministerstvo obrany SR, agentúra správy majetku, Bratislava, RÚVZ, Bojnice. Ich stanoviská boli skoordinované a zahrnuté do podmienok tohto rozhodnutia.

Stavebný úrad posúdil návrh podľa § 37 stavebného zákona a zistil, že umiestnenie líniovej stavby zodpovedá hľadiskám starostlivosti o životné prostredie, potrebám požadovaných opatrení v území a ich dôsledkov a nie je v rozpore s rozvojovými zámermi mesta Prievidza v predmetnej lokalite. Návrh za podmienok uvedených v rozhodnutí vyhovuje všeobecným technickým požiadavkám na výstavbu, predpisom, ktoré ustanovujú hygienické, protipožiarne podmienky, podmienky civilnej ochrany, bezpečnosti práce a technických zariadení, dopravné podmienky, podmienky ochrany prírody a krajiny, starostlivosti o kultúrne pamiatky, ochrany ovzdušia, podzemných a povrchových vôd, nakladania s odpadom a pod.

Navrhovateľ zaplatil správny poplatok v zmysle zákona č. 145/1995 Z. z. o správnych poplatkoch v znení neskorších predpisov vo výške 100 € na účet mesta Prievidza.

Vzhľadom na uvedené stavebný úrad rozhodol tak, ako je uvedené vo výrokovej časti tohto rozhodnutia.

**Poučenie :**

Proti tomuto rozhodnutiu sa možno podľa § 53 zákona č. 71/1967 Zb. o správnom konaní (správny poriadok) v znení neskorších právnych predpisov odvolať do 15 dní odo dňa doručenia na Okresný úrad Trenčín, odbor výstavby a bytovej politiky, Hviezdoslavova 3, 911 01 Trenčín, podaním odvolania na stavebnom úrade, t.z. na mesto Prievidza, Mestský úrad v Prievidzi, Námestie slobody 14, Prievidza. Rozhodnutie je po po vyčerpaní riadnych opravných prostriedkov preskúmateľné správnym súdom podľa ustanovení Správneho súdneho poriadku.

JUDr. Katarína Macháčková

primátorka mesta

zastúpená zamestnancom

Ing. Martinou Kováčikovou

na základe poverenia č. 1.2-1093-2021/98715

**Prílohy pre navrhovateľa a stavebný úrad:**

-projektová dokumentácia pre vydanie územného rozhodnutia s grafickou prílohou, na ktorej je označený predmet územného rozhodnutia.

**Rozhodnutie sa doručí:**

1.Stredoslovenská distribučná a.s., Pri Rajčianke 2927/8, 010 47 Žilina, v zastúpení: EUB, s.r.o., Priehradná 1690/30, 031 01 Liptovský Mikuláš

2.Verejná vyhláška – ostatní účastníci konania v zmysle § 34 stavebného zákona

3.a/a

Verejná vyhláška bude vyvesená 15 dní spôsobom v mieste obvyklým. Posledný deň tejto lehoty je dňom doručenia.